als_Latn dik_Latn sag_Latn
TIRANE – Në bunkerin anti-bërthamor të pagëzuar tashmë me emrin “Bunk”Art, i hapur për publikun pas 36 vitesh janë zbuluar njeheresh shume sekrete. Një nga dhomat e cila ka zgjuar interes të veçantë përveç apartamentit të ish-diktatorit Enver Hoxha është edhe dhoma i ish-kryeministrit të asaj kohe Mehmet Shehu.
Ky mjedis në brendësi të bunkerit të nëndheshëm është i përbërë nga disa pjesë ku ndër to përmendin dhomën e gjumit të Shehut, tavolinën e tij të punës, apo edhe dhomën e sekretarit.
Dhoma e Mehmet Shehut gjendet në Bunkerin me 5 dyer të blinduara, të emërtuar në vitet e regjimit komunist si “Objekti 0774”, është pesë kate nën tokë dhe ka mbi 106 dhoma. Në shumë nga këto ambiente janë ekspozuar armatime, uniforma, dokumente, harta të ndryshme dhe detaje të tjera që shërbenin në atë kohë.
als_Latn als_Latn als_Latn